Магчыма таму тыя маладыя людзі, якія шукалі свайго паклікання, калі апынуліся ў Друе, датыкнуліся да сваіх каранёў, да беларускасці і зразумелі, наколькі сакавітая і смачная гэта беларуская мова ў кантэксце прабывання перад Богам, служэння Богу і людзям у Касцёле. Чэслаў Сіповіч знайшоў не толькі сваё пакліканне ў Друі, у кляштары, але і самаго сябе як беларуса. Яго станаўленне ў беларускасці таксама адбывалася ў Друі. Перакананы, што Друя стала той кропкай выйсця, якую ён пранёс праз усё сваё жыццё, калі жыў ужо ў Лондане і там збіраў беларусаў”, — нагадаў гісторыю святар.